{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":7,"n_cols":6,"rows_kept":7,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Savjetovanje s javnošću za Prijedlog pravilnika o Školskoj shemi voća i povrća te mlijeka i mliječnih proizvoda"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"Udruga hrvatskih otkupljivača i prerađivača mlijeka CroMilk","Ciljana skupina, razdoblje i područje provedbe,\nČlanak 5.","Pozdravljamo ovu mjeru kojom se potiće razvoj zdravih i pravilnih prehrambenih navika, te kojom se pozitivno djeluje na mljekarski sektor u našoj zemlji. Predlažemo, ukoliko je to moguće i kako bi se doprinjelo boljoj efikasnosti provedbe mjere, da se shemom mlijeka i mliječnih proizvoda unutar Školske sheme obuhvate i učenici  od 4. do 8. razreda osnovne škole."]
[2,"HGK","Prihvatljivi proizvodi,\nČlanak 6.","Udruženje poljoprivrede HGK podržava inicijativu 'Školska shema voća i povrća' te mlijeka i mliječnih proizvoda, odnosno dodjelu besplatnih obroka voća, povrća te mlijeka i mliječnih proizvoda za školsku djecu, a sve radi povećanja unosa svježeg voća i povrća te mlijeka i mliječnih proizvoda, kao i podizanja svijesti o značaju zdrave prehrane kod školske djece. \n\nJedna od bitnih vrsta voća za ljudsko zdravlje je i lješnjak. Lješnjak spada u hranu relativno bogatu kalorijama pa tako 100 grama lješnjaka sadrži 628 kcal. Lješnjak je također jako dobar izvor dijetalnih vlakana pa tako 100 grama lješnjaka sadrži 10 grama vlakana, što je 39 posto dnevno preporučene količine. Proteini se nalaze u količini od 15 grama na 100 grama lješnjaka, što je oko 30 posto dnevno preporučene količine za prosječnu osobu. Lješnjaci su jako dobar izvor minerala - mangana, bakra, magnezija fosfora i željeza, a i bogati su vitaminima E, B i folnom kiselinom. Ova namirnica je bogata i fitosterolima, a oni su biološki aktivni steroidni alkoholi biljnog porijekla. Ne sadrži gluten pa je dobar izbor za pripremanje obroka bez glutena. Lješnjaci sadrže i visoki udio omega-3 masnih kiselina.\n\nIsto tako, mnogi poljoprivredni proizvođači prepoznali su vrijednost ove namirnice pa se i uzgoj lješnjaka svake godine povećava. \n\nZbog svega prethodno navedenog, Udruženje poljoprivrede HGK predlaže da se lješnjak, kao zdrava namirnica, uvrsti u školsku shemu voća."]
[3,"RENATA KOLAREC","Prihvatljivi troškovi,\nČlanak 7.","Pravilnikom su jasno utvrđene odredbe provođenja. Smatram da bi se više pažnje trebalo posvetiti \n  pratećim obrazovnim mjerama, koje uključuju:\na) troškove organiziranja tečajeva kušanja, sjetve, sadnje i održavanja školskih vrtova, organiziranja posjeta poljoprivrednim gospodarstvima te sličnih aktivnosti u cilju povezivanja djece s poljoprivredom i\nb) troškove obrazovanja djece o poljoprivredi, zdravim prehrambenim navikama, lokalnim lancima opskrbe hranom, ekološkoj proizvodnji, održivoj proizvodnji i borbi protiv rasipanja hrane.\nIsto tako mišljenja sam da svakako treba voditi računa da se što je više moguće uključuju i nabavljaju proizvodi lokalnih dobavljača."]
[4,"LJILJANA VIDOVIĆ","Stupanje na snagu,\nČlanak 25.","Poštovani, \nkao biolog bih dodala na postojeći asortiman prehrambenih proizvoda i orašaste plodove (lješnjake, bademe i orahe),\nizuzetno važne za razvoj mozga a i važne jer ih sve proizvodimo u svojoj domovini."]